recursal/SuperWikiNEXT-32B huggingface dataset:
**Димитар Златанов Градоборски** (грчки: *Δημήτριος Βουλγαράκης*, *Димитриос Вулгаракис*, роден кон почеток на 19 век во Градобор, Солунско, Егејска Македонија - починал најдоцна до 1860 година) — македонски свештеник, музички деец (композитор) и црковен пејач (тенор). Се здобил со образование на грчки наставен јазик, а потоа бил музички деец на Рилската пејачка школа. Во Солун го положил испитот и станал главен пејач на Катедралната црква, прославувајќи се како прочуен пејач во Македонија и во Мала Азија под името „*Димитриос Вулгаракис*". Автор е на црковни песнопенија, подоцна преведени на народен јазик од неговите ученици, од кои се идентификувани само две: „*Велико славословие*" и „*Достојно ест*".

Наводи
------

1. ↑  Ристовски, Блаже, уред. (2009). „*Градоборски*". *Македонска енциклопедија*. , книга I (А-Љ). Скопје: МАНУ. стр. 572. Text "series
" ignored (help)
**Етјен Декру** (француски: *Étienne Decroux*; 19 јули 1898

 во Париз — 12 март 1991

 во Булоњ Бијанкур) — француски глумец кој студирал на школата Вјо Коломбје на Жак Копо, каде ги забележал почетоците на тоа што подоцна станало негова животна опсесија, телесна пантомима. Во текот на неговата долга кариера како филмски и театарски глумец, создал многу претстави, користејќи го човечкото тело како основен извор на изразување.

Кариера
-------

Запишан на Вјо Коломбје во 1923 година како ученил на Шарл Дилен, Декру започнал да ја предвидува новоодредената визија на пантомимата и подоцна да развие оригинален личен стил на движење. Неговите првични „вајарски пантомими" потсетувале на скулптурите на Роден. Подоцна, биле наречени телесна пантомима. Интелектуалец и теоретичар, неговото тренирање на тело било засновано делумно на она што современите танчери го викаат „изолации", каде што делови на телото се движат во пропишан дел и делумно на физиката на компензација каде што се барало телото да се одржи во баланс кога средиштето на гравитацијата е поместено.

Сакал да запише други ученици, но учениците не биле заинтересирани. Кога Вјо Коломбје се затворил во 1924 година, Декру учел во школата на Шарл Дилен. Жан Луј Баро исто така ја посетувал школата и обајцата работеле блиску две години, правејќи претстави за телесна пантомима поединечно и заедно.

Пристигнал во Њујорк околу 1957 година, Декру држел утрински и вечерни часови во едно студии. Учениците доаѓале и си оделе, но на крајот имале настап во „Пантомимичарскиот театар на Етјен Декру".

Враќајќи се од САД во Париз во 1962 година, отворил школа во Булоњ Бијанкур каде предале скоро до својата смрт.

Наводи
------

1. ↑  Андерсон, Џек (21 март 1991). „Etienne Decroux Is Dead at 92; Master of Modern French Mime". *The New York Times*.
2. ↑  Томас Леабхарт (2007), *Étienne Decroux*, New York: Routledge.

Надворешни врски
----------------

* Étienne Decroux на  Семрежната филмска база на податоци (англиски)

* Гугл Книги: Етјен Декру од Томас Леабхарт

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 116340984
* LCCN: n85254911
* ISNI: 0000 0001 1007 0254
* GND: 119140934
* SELIBR: 222168
* SUDOC: 067215297
* BNF: cb126004597 (податоци)
* BIBSYS: 90925417
* NDL: 00686653
* NKC: ola2002159241
* BNE: XX4731732
* CiNii: DA10766313

 |

 |
**Женидбата на кнез Лазар** (српски: *Женидба кнеза Лазара*) - српска епска, јуначка песна.

Содржина
--------

Во Призрен, царот Стефан пие вино и го прашува слугата Лазар зошто е нерасположен. Лазар одговара дека е несреќен зашто не може да се ожени. Тогаш, царот му кажува дека знае соодветна невеста за него - Милица, ќерката на Југ-Богдан кој не сака да ја даде ќерката. Затоа, царот смислува план како да го убедат Југ-Богдан да даде согласност за свршувачката на Лазар и Милица. Во неделата, царот заминува на лов, заедно со Југ-Богдан и неговите девет синови. Вечерта, царот ги кани гостите на вечера, а ги служи Лазар, кој му поклонува златна чаша на Југ-Богдан. Југ-Богдан размислува како да го награди Лазар и тогаш царот му предлага да му ја даде ќерката Милица. Навредени, деветтемина синови на Југ-Богдан сакаат да го нападнат царот, но Југ-Богдан ги спречува. Тогаш, тој ја прегледува старата книга во која се предвидува дека Лазар ќе го наследи царството и дека Милица ќе му биде жена. Израдуван од веста, царот дава илјада дукати и златно јаболко со три скапоцени камења како поклон за Милица.

За песната
----------

Песната прв ја запишал Вук Караџиќ, кој ја слушнал од старецот Рашко кој бил родум од Колашин, Херцеговина, а на почетокот на Првото српско востание пребегал во Србија и се населил во селото Сабанти во близината на Крагуевац.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 80-84.
2. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
**Емилија Москито**, родена на 25 јануари 1982 година во Стокхолм е шведски филмски режисер чии кратки филмови се најшле на насловните страници поради нивната често политичка и или идеолошка содржина. *Cage Sickness* бил награден за најдобар краток документарен филм на Њујорк Short 2008 – Expeditions in Film.

Во текот на 2009 година, таа работела со уметници во Стокхолм и Њујорк во врска со документарниот проект, *Главниот тек* [ , кој бил завршена кон крајот на 2010 година и била наградена за најдобар нов глумец на Филмскиот фестивал во Детроит Views 2011 година. Емилија Москито моментално завршува право на Универзитетот во Стокхолм.

Селективна филмографија
-----------------------

* 2007: *Болест во кафез*
* 2008: *Однеси ме дома*
* 2009: *Едгар Алан По никогаш не се обложувај на ѓаволот со својата глава*
* 2010: *Главниот тек* [

Извори
------

* Интернет база на податоци за филмови
* Sveriges Regissörer
* Бази на податоци на Svensk Film

Надворешни врски
----------------

* Емилија Москито на Шведската филмска база (англиски)
**Жената на ајдукот Вукосав** (српски: *Љуба хајдук-Вукосава*) - српска епска (ајдучка) песна.

Содржина
--------

Алил Боичиќ од Удбина заминал на лов, каде три дена немал никаква среќа во ловот, но потоа го заробил и го затворил ајдукот Вукосав. Откако поминал три години во затворот, ајдукот побарал хартија за да им напише писмо на мајка си и на сопругата. Откако го прочитала писмото, сопругата отишла кај берберот Михат, кој ѝ ја избричил главата, оставајќи ѝ само перчин. Потоа, таа се облекла во машка облека и отишла кај Алил Боичиќ, претставувајќи се како пратеник на царот. Исплашениот Алил ја нагостил сопругата на Вукосав, која утредента го зела со себе Вукосав, божем да го носи кај царот при што го удрила неколкупати со боздоганот. Исплашениот Алил ѝ платил 500 дукати за да не го носи кај царот, а потоа таа побегнала во планината каде му ја кажала вистината по што двајцата заминале во Приморјето.

Осврт кон песната
-----------------

Ајдукот Вукосав не е познат во историјата, додека Алил Боичиќ е вистински лик - тој бил познат турски јунак, опеан во повеќе народни песни, кој загинал во 1663 година, како заповедник на тврдината Задварје. Инаку, мотивот во песната има паралела во руските песни за Ставро Годинович. Во песната, сопругата на ајдукот Вукосав е претставена како ведра, надмоќна и со умот и со срцето. Таа не тагува, туку се бори и победува, како жив пример на женското јунаштво.

Наводи
------

1. ↑  *Хајдуци*. Београд: Народна књига, 1965, стр. 75-81.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 404-408.
3. ↑  *Хајдуци*. Београд: Народна књига, 1965, стр. 150.
4. ↑  В.Ђ. „Поговор - О интернационалним мотивима", во: Војислав Ђурић, Антологија српских народних јуначких песама. Београд: Српска књижевна задруга, 2012, стр. 487.
5. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 18.
**Жарко Чабаркапа** (роден на 21 мај 1981

 година, во Зрењанин, СР Србија, СФР Југославија) е црногорски кошаркар на позиција крилен центар.

Кариера
-------

Пред да замина за САД, Чабаркапа играше за КК Беопетрол и КК Будуќност Подгорица(во тим со неговиот сонародник во НБА, Александар Павловиќ) во Југославија. Играјќи таму, Жарко во просек постигнуваше 8.6 бода, 3.8 скока и 1.5 асистенции по натпревар.

Чабаркапа беше избран од страна на Феникс Санс во првиот круг(вкупно 17-ти) на НБА-драфтот во 2003 година. Во неговата дебитантска сезона, тој беше повреден, ограничувајќи го на само 49 натпревари таа сезона. Во 2005 година, "Сонцата" го разменија во Голден Стејт Вориорс во замена за два пика во вториот круг на драфтот. Со Вориорс-и, Жарко играше на 37 натпревари во сезоната 2004-05 и 61 натпревар во сезоната 2005-06. Жарко имаше проблеми со повреда на грбот, и неговиот договор со Вориорс-и заврши во 2006 година.

По заминувањето од НБА во 2006 година, Чабаркапа престана да игра активно кошарка на возраст од 25 години, заради заздравување од повредите. При крајот на ноември во 2008 година, беше изјавено дека Жарко се приклучува на својот поранешен клуб КК Будуќност Подгорица, но само на тренинзите, гледајќи да се врати себеси во натпреварувачка форма. На 16 јануари 2009 година, Чабаркапа потпиша со КК Будуќност подгорица. Два дена подоцна, на 18 јануари, Жарко го одигра својот прв професионален натпревар по повеќе од две години, настапувајќи 4 минути на дерби-двобојот во Јадранската лига, дома против КК Цибона. Жарко постигна 2 бода, без скокови и без асистенции.

Надворешни врски
----------------

* NBA.com Profile
* Basketpedya.com Player Profile[*мртва врска*]
* Draft Profile
Едноставно неподредено дрво
Во компјутерските науки, **дрво** е динамична рекурзивна податочна структура.

Структурата на дрвото се состои од јазол, што во себе содржи податочен клуч (некој податок). Јазолот исто така содржи врски (линкови) што покажуваат кон други јазли.

Пример за дрво во C
-------------------

Претстава на јазол на дрво во програмскиот јазик C коe што содржи две врски (покажувачи кон други јазли).

```
typedef int info_type;

typedef struct element
{
    info_type info;
    struct element *left_link, *right_link;
}   jazol, *jazolp;

```

Вака дефинираното дрво се вика бинарно дрво.

За оваа структура може да се дефинираат едноставни рекурзивни функции коишто рекурзивно ќе вршат динамичко алоцирање/деалоцирање на меморија за покажувачите во структурата, со цел да се создаде структурата онака како што сака програмерот.

Користење
---------

Дрвата се користат:

* за претставување и алоцирање на некоја хиерархиска структура на податоци на динамичен начин.
* за бинарно пребарување на податоци.
* кај датотечните системи.
* кај базите на податоци.
* за расчленување на изрази кај програмските јазици.
* кај алгоритмите за компресија и архивирање на податотеки.
* кај компјутерска имплементација на некои игри (пр. икс-нула, шах...)
* кај некои алгоритми за сортирање.

Надворешни врски
----------------

* Опис Архивирано на 6 март 2018 г. од ideainfo.8m.com
* Опис од „*Речник на алгоритми и податочни структури*"
* Класа за дрво во C++
* Список на податочни структури Архивирано на 23 октомври 2007 г. од „*LEDA*"
* *NGenerics* : имплементација во C#
**Дончо Андрев Дуцароски** ( 1924
 во Големо Црско, Кичевско —  1944

 во Тетово) — македонски партизан, борец за слобода на Македонија и учесник во НОВ.

Животопис
---------

Произлегувал од селско семејство, кое претежно се занимавало со земјоделство. Во Народноослободителната војска се приклучил во септември 1944 година во редовите на Шестата македонска бригада. Со Бригадата учествувал во завршните борби за ослободување на Западна Македонија. Во борбите со балистите на Сува Гора бил тешко ранет и пренесен во болницата во Тетово каде подлегнал на добиените рани во декември 1944 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 55.
**Детлинген** (германски: *Dötlingen*) — општина во округот Олденбург, во сојузната покраина Долна Саксонија, Германија. Административното седиште на општината е во селото Нерштет.

Географија
----------

### Местоположба

Општината Детлинген се наоѓа во областа на Природниот парк „Вилдесхаузер Гест". Низ општината тече реката Хунте.

### Соседни општини

Општината се граничи на североисток со општината Гандеркезе, на југоисток со општината Принцхефте, на југ и југозапад со градот Вилдесхаузен, на запад со општината Гросенкнетен и на северозапад со општината Хатен.

### Општински единици

Општината Детлинген е составена од следниве места: Алтона (29 жители), Ашенштет (672 жит.), Барел (111 жит.), Бреторф (861 жит.), Буш (126 жит.), Детлинген (1.501 жит.), Гефесхаузен (97 жит.), Град (47 жит.), Хајдхојзер (30 жит.), Хокенсберг (474 жит.), Изерлој (29 жит.), Клатенхоф (131 жит.), Нерштет (1.440 жит.), Нутел (105 жит.), Ое (49 жит.), Остритрум (291 жит.), Раде (111 жит.), Улхорн (43 жит.) и Бее (80 жит.).

За општински цели самата општина е поделена на 15 дела, а од секој има посебен претставник. Овие делови (окрузи) се Барел, Бреторф I, Бреторф II, Детлинген I, Детлинген II, Град, Хокенсберг, Изерлој, Клатенхоф, Нерштет I, Нерштет II, Нутел, Остритрум, Раде и Вее.

Галерија
--------

* 1000-годишниот даб1000-годишниот даб
* Хунте во селотоХунте во селото
* Дворец АлтонаДворец Алтона

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)

Надворешни врски
----------------

* Детлинген на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Олденбург |
| --- |
|  |
| 
* Бекелн
* Варденбург
* **Вилдесхаузен**
* Винкелзет
* Гандеркезе
* Гросенкнетен
* Грос Ипенер
* Детлинген
* Динзен
* Кирхзелте
* Колнраде
* Принцхефте
* Харпштет
* Хатен
* Худе

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 148919451
* LCCN: n80045441
* GND: 4012620-1

 |

 |
**Димитар Масевски** (6 мај 1937, Скопје - 23 мај 2015) — македонски композитор и музички продуцент, кој се сметал за еден од основоположниците на македонската забавна музика.

Живот
-----

Масевски е роден во Скопје, во 1937 година. Работниот век го поминал во Македонската радио-телевизија. Неговиот син Александар Масевски, исто така, е композитор и продуцент на поп-музика.. Со музика почнал сериозно да се занимава во средношколските години, кога ги напишал првите композиции „Врати се" (1956). Во 1957 година се вработил како музичар во Забавниот оркестар на Радио Скопје. Во седумдесеттите години на XX век бил продуцент во Музичката продукција на МРТВ каде продуцирал над 2000 песни, главно од македонски автори. Тој е еден од иницијаторите за покренување на Скопскиот забавен фестивал. Во ова време создава дел од своите антологиски композиции - „Љуби ме, љуби Мирјанка", „Малечка гулабице", „Бела хризантема", „Молчи љубов моја", „Гриша" итн. Соработувал со речиси сите позначајни македонски пејачи: Нина Спирова, Зоран Георгиев, Драган Мијалковски, Даниела Панчетовиќ, како и со некои пејачи од тогашна Југославија како Мишо Ковач, Мики Јевремовиќ. Напишал голем број детски песни, како и музика за телевизиски серии и театарски претстави.

Творештво
---------

Во текот на својата музичка активност, Масевски има продуцирано околу 2.000 композиции, a nапишал голем број детски песни, како и музика за телевизиски серии и театарски претстави. Негови најпознати и антологиски композиции се: „Љуби ме, љуби Мирјанка", „Малечка гулабице", „Бела хризантема", „Молчи љубов моја", „Гриша" итн. Притоа, тој е авторот на композицијата „Последна солза", која ја пеела Блага Видец и која претставува првата забавна мелодија испеана на македонски јазик. Масевски е автор на првата детска песна на македонски јазик „Рингишпил", а компонирал и музика за тв-серии и театарски претстави. Во 21 век, Масевски започнал да компонира новосоздадена фолклорна музика. Тој бил еден од организаторите на обновениот „Скопски фестивал", кој во знак на неговото творештво, во 2014 година му ја доделил наградата за животно дело.

Наводи
------

1. ↑  „Почина легендарниот композитор Димитар Масевски". Архивирано од изворникот на 2015-05-27. Посетено на 2015-05-24.
2. 1 2  „Димитар Масевски со награда за животно дело", *Дневник*, година XVIII, број 5582, петок, 3 октомври 2014, стр. 25.
3. 1 2 3 4 5 6 7 8 9  Блаже Ристовски, уред. (2009). *Македонска енциклопедија*. **2**. Скопје: МАНУ. стр. 925. ISBN 978-608-203-023-4 (1) Проверете ја вредноста `|isbn=`: invalid character (help).

Надворешни врски
----------------

Податоци за музичкото портфолио на Димитар Масевски евидентирано од ВБУ Музички Регистар се јавно достапно на сервисот.
**Горгира** (грчки јазик |Γοργυρα}}) вогрчката митологија била нимфа.

Потекло на поимот
-----------------

Оваа име означава одвод, а се однесува на подземните води.

Митологија
----------

Била демон, дух или нимфа на Подземниот свет. Во Овидијевите „Метаморфози" и според Аполодор, со Ахерон имала син Аскалаф. Според некои извори, таа е можеби истата личност како и Стиг, божество на подземните води, но и Орфна и Никс.

Биологија
---------

Латинско име на овие личности (Gorgyra) е назив за род пеперутка.

Наводи
------

1. 1 2  -{theoi.com: Gorgyra}-
2. ↑  -{Collins, S.C. & T.B. Larsen, 2008: Eighteen new species, five new subspecies, and interesting data on other African butterflies – Fourth ABRI Research Paper. *Metamorphosis* **19(2)**: 41-114.}-
3. ↑  -{Larsen, T.B. 2010: *Gorgyra stewarti* sp.nov. – a surprising new skipper butterfly from Cameroun and the democratic Republic of Congo (Lep.: Hesperiidae). *Entomologist's record and journal of variation*, **122**: 55-58. ISSN: 0013-8916}-
**Дирекцијата за култура и уметност на Скопје** *(ДКУС)* е официјална институција за култура и уметност на градот Скопје која егзистира уште од 1948 година, што ја вбројува во институциите со најдолга традиција во културата во Македонија.

Сегашен директор на дирекцијата (2008) е Никола Георгиев. 

Дирекцијата за култура и уметност својот интерес го насочува кон сите области на творештвото: музиката, театарот, литературата, филмот, ликовната уметност, негувајќи ги преку сите достапни форми: концерти, претстави, издаваштво, изложби, семинари, работилници, мултимедијални презентации.Во оваа смисла, покрај наброените програми преку кои е претставено творештвото на домашните и странските автори, во портфолиото на Дирекцијата останува забележана сопствената продукција на драмски и балетски претстави, изложби на врвни домашни автори,издадени книги, носачи на звук и видео.

Настани на дирекцијата
----------------------

Покрај асоцијативната улога самостојно или во соработка со сродните институции Дирекцијата за култура и уметност на Скопје е иницијатор, основач и реализатор на значајни културни манифестации како што се Скопското лето, Блуз и соул фестивалот, Есенските музички свечености и Новогодишната програма.

Наводи
------

1. ↑  Почнува Скопско лето- Алсат М ТВ[*мртва врска*]

Надворешни врски
----------------

Дирекција за култура и уметност на Скопје Архивирано на 1 август 2008 г.

  


|  |  |  |  |  |
| --- | --- | --- | --- | --- |
| 

| * п
* р
* у
Дирекции на Република Македонија |
| --- |
|  |
| Дирекција за безбедност на класифицирани информации  **·**  Дирекција за безбедност на храна  **·**  Дирекција за заштита на личните податоци  **·**  Дирекција за култура и уметност на Скопје  **·**  Дирекција за спречување на перење пари  **·**  Дирекција за цивилна воздушна пловидба  **·**  |  |

 |
**Barnens Regnskog** (детска прашума) е шведска непрофитна организација основана во 1987 година, која е посветена на собирање средства за зачувување на дождовната шума. Добротворната организација поддржува проекти за зачувување во Тајланд, Гватемала, Белизе, Костарика и Еквадор и придонесе за зачувување на 450 км од прашума. Активностите за прибирање средства се вршат во Шведска, како и во Германија и САД.

Историја
--------

Основањето на Barnens Regnskog било инспирирано од прибирањето средства за 9-годишниот ученик во основно училиште Roland Tiensuu, неговиот учител Еха Керн и нејзиниот сопруг Бернд Керн. Во 1987 година EHA Kern, додека одржувала настава на училиштето Fagerviks во Sorunda (Општина Nynäshamn ), поканила американски биолог да покажува слајдови и да зборува со нејзинот клас за Monteverde резервите на Костарика. Држењето на наставата било ставено во поширок контекст на уништување на тропските дождовни шуми. Предавањето оставило длабок впечаток врз децата. Roland Tiensuu предложил тој и неговите соученици да соберат средства за програмата за откуп на земјиште на резервите на Монтеверде. Тие започнаа со продажба за печење, што помогна да се соберат доволно пари за да се купат уште 4 hectares (9.9 arces) дождовна шума за резерватот. Понатамошни пари собирале децата преку продажба на картички, сликање и ракотворби. Наскоро, илјадници дождовни шуми се формираа во училиштата и црквите околу Шведска и биле составени во организацијата Barnens Regnskog.

Првиот резерват за прашуми Barnens Regnskog е основан во 1989 година во резерватот Монтеверде. Денешниот дел од резерватот е Barnens Regnskog и се протега на 300 км.

Награди
-------

* 1990 Âret Runt
* Награда за социјални иновации во 1990 година од Svenska Dagbladet
* Еколошка награда Голдман од 1991

Наводи
------

1. 1 2  „Eha Kern & Roland Tiensuu". *Goldman Environmental Prize*. Посетено на 12 August 2016.
2. 1 2  „Barnens regnskog gör skillnad". *Nynämshamns Posten*. Посетено на 12 August 2016.
3. 1 2  Polunin, Nicholas (5 Nov 2013). *World Who Is Who and Does What in Environment and Conservation*. Routledge. ISBN 9781134059454.
Дворац
**Дворецот Лесли** (англиски: *Castle Leslie*) е дворец во Ирска. Тој бил дом на семејството Лесли.

Архитектура
-----------

Градбата на дворецот започнала во 1870 година од Џон Лесли. Градбата е завршена во 1871 година. Дворецот е граден во стил во шкотска баронијална архитектура.

Недвижности
-----------

Околу дворецот се наоѓат мали езера кои добиле име по села, а во близини е парк во кој има неколку потоци и неколку шуми. Ова е и денес дом на семејството Лесли.

„Проколнат дворец"
------------------

Норман Лесли бил војник во текот на Првата светска војна.

Кога за последен пат се вратил во дворец стоел до потокот во близина на дворецот. Една од жените во дворецот го видела и отишла да каже на неговата мајка дека се вратил. Неговата мајка брзо истрчала од дворецот и сакала да го викне да влезе. Кога излегла, тој не бил таму. После неколку дена примила вест да тој погинал за време на војната, пред да се случи тој чуден настан. Неговато семејство мислило да тоа бил неговиот дух.

Наводи
------

1. ↑  „Ireland's Castle Leslie". Архивирано од изворникот на 2014-08-30. Посетено на 2018-09-09.
2. ↑  „Norman's Room". Архивирано од изворникот на 2014-04-14. Посетено на 2018-09-09.

Надворешни врски
----------------

Службено мрежно место
**Диравонг** (англиски: *Dirawong*) е митолошко суштество од митологијата на абориџинските народи. Оваа суштество наводно живее во дивините на Австралија.

Опис на диравонг
----------------

### Опис на диравонг во митологијата и народните преданија

Диравонг се опишува во усмените преданија на Абориџините како "голема долговратна гоана" (вид на гуштер од семејството на варани). Во митологијата на Бундјалунг народите диравонг претставува суштество кое е "создавач на се" и кое го научило нивниот народ на различни вештини (природна медицина, лов и риболов, снаоѓање во дивина). Исто така се наведува дека диравонг ги штити луѓето (т.е. Бундјалунг народите) од Дугина Змија која сака да ги уништи. Во една легенда се споменува дека во голема борба помеѓу диравонг и Дугина Змија создадена е реката Ричмонд, Змиин остров и Пеликанов остров.

### Опис на диравонг во модерно време

Илустрација.илустрација на наводен изглед (според мислењето на креационистите)
#### Во креационизмот

Според зборовите на креационистите диравонг е еден од доказите дека луѓе живеле заедно со диносаурусите. Тие го опишуваат како суштество кое наликува на диносауруси од групата Сауроподи.

Поврзано
--------

* Банјип
* Буруњор
* Ипилија
* Кулин
* Култа
* Минди
* Живи диносауруси
* Криптозоолошки влекачи и водозeмци

Наводи
------

Надворешни врски
----------------

* "Dirawong" on *Cryptids Wiki*
* Aboriginal Bush Medicines Архивирано на 13 октомври 2009 г.
* About the Aboriginal Dreamtime
* Aboriginal stories of creation, myths and legends about moral and natural issues Архивирано на 14 јануари 2018 г.
* Aboriginal Studies Press Архивирано на 5 април 2010 г.
Замокот Стурфорс
**Замокот Стурфорс** се наоѓа надвор Линшепинг, од страна на езерото Ерланген, провинцијата Естерјетланд, Шведска. Тој е во сопственост на грофот Биелке и не е отворен за јавноста.

Првиот замок бил изграден од рикстрод благородникот Туре Биелке (1548-1600) во 16 век. Само северното крило останало од првата зграда. Сегашниот замок е изграден во 1704 година од Карл Пајпер како подарок за неговата сопруга Кристина Пајпер. Дизајниран е од Никодим Тесин Помладиот. По смртта на Кристина Пајпер во 1752 година, ја наследил нејзиниот внук Нилс Адам Биелке, и оттогаш му припаѓа на семејството Биелке.

Наводи
------

1. ↑  Norrhem, Svante, Christina och Carl Piper: en biografi [Christina and Carl Piper: a biography], Historiska media, Lund, 2010 (Swedish)

58°19′30″ N; 15°46′34″ E﻿ / ﻿58.325° СГШ; 15.776° ИГД﻿ / 58.325; 15.776
**Дворец Планалто** (на португалски: *Palácio do Planalto*) — дворец, палата каде што е сместено официјалното работно место и кабинетот на претседателот на Бразил. Се наоѓа во главниот град Бразилија. Зградата е дизајнирана од архитектот Оскар Нимаер и свечено е отворено на 21 април 1960 година. Тука се сместени кабинетот и работните простории на секој бразилски претседател почнувајќи од Јуселино Кубичек до денес. Се наоѓа на Плоштадот на трите сили, источно од зградата на Националниот конгрес и спроти Врховниот федерален суд.

Таа е една од официјалните палати на Претседателството, заедно со Палацио да Алворада, официјалната резиденција. Покрај претседателот, неколку високи советници исто така имаат канцеларии во Дворецот Планалту вклучувајќи го и потпретседателот и началникот на Генералштабот; другите министерства се поставуваат долж централната авенија наречена Монументална оска. Како седиште на владата, терминот Планалту често се користи како метоним за извршната власт на федералната влада на Бразил.
Дипломатскот имунитетет е правното својство уредено со мегународно-правните конвенции за имунитетите и привилегиите на мегународните и дипломатските претставништва и претставници во друга земја при вршење дипломатските должности. Според Виенската конвеција за дипломатските односи од 1961. г. дипломатските претаставништва и претставници имаат имунитет од граѓанска и управна јурисдикција, што подразбира имунитет од извршната, законодавната и судската власт во државата во која ги вршааат нивните дипломатски функции. Особено според оваа конвенција дипломатите имаат имунитет од кривична и прекоршочна домашна правна надлежност. Нивините фамилии кои се дел од придруженото семејство, според истата конвенција исто така уживаат дипломатскот имунитетет. Истите и сродните имунитети и привилегии ги имаат и претставниците на мегународните организации. Претставниците на ООН поседуваат имунитетите и привилегиите утврдени според Општата конвенција за привилегиите и имунитете на Обединетите нации. Претставниците на Специјализирани агенции на ООН поседуваат имунитетите и привилегиите утврдени според Конвенцијата за привилегиите и имунитете на Специјализирани агенции на Обединетите нации. Дипломатите на ООН и на Специјализирани агенции на ООН имаат имунитетите од кривична и прекоршочна јурисдикција однсно имунитет од извршната, законодавната и судската власт. Овој вид правен имунитет кај мегународните дипломати е меѓутоа делумно лимитиран и се дава само во функција вршењето службени и дипломатски должности, а не за личен интерес.

Дипломатските привилегии претставуваат своевидна екстензиа на дипломатските имунитети. Виенската конвенција од 1961. овие олеснувања за дипломатите формално ги третира во истиот сет со имунитетите на дипломатските претставници. Олеснувањата се однесуваат пред сè при патувања во и од државата во која се врши должност, и при стекнувањето и продажбата на предмети и материјални добра или имотот на дипломатските претставници или претставништва.
Астрологијата се однесува на проучувањето на движењата и релативните позиции на небесните тела толкувани како влијаат врз човечките работи и природниот свет. Исламската јурисдикција, Куранот, Хадисот, Ијма (научен консензус) и Кијас (аналогија) ги поставуваат упатствата за ставот што исламот кој го зазема во астрологијата. Одлуката за концептот е поделена на она што е дозволено и она што е забрането. Астрологијата е постојано присутна сила во исламската историја и култура уште од 8 век. Во рамките на системите за исламското верување постојат мислења кои се согласуваат и не се согласуваат со концептот на небесните суштества (вклучувајќи ѕвезди, месечини и галаксии) кои имаат влијание врз животните форми. Додека огромното мнозинство на исламски секти и научници го отелотворуваат верувањето дека астрологијата е фундаментално забранета според надлежните власти опфатени со Куранот и Хадисот, некои научници сметаат дека апстрактните форми на астрологијата се пробиле во овој свет и дека така постои средство преку кое небесните суштества имале одредена улога во влијанието врз историските настани.

Многу толкувања на Куранот (примарен исламски текст) укажуваат на астрологијата како она што е спротивно на основните принципи што ги проповеда исламската верска традиција. Астрологијата на крајот укажува на улогата на небесните суштества во влијанието врз копнениот живот и во секојдневниот живот на поединците; на крајот спречувајќи ја нивната судбина. Различни извадоци од Куранот се толкуваат за да се побие оваа теорија. Најочигледно исламските научници ги земаат изјавите на Куранот во Сура Ал Џин. Во целина, потребата на хороскопи и последователното користење на астрологијата се отфрлаат во исламот. И покрај тоа, исламот создава преку Куранот употреба на астрологија при одредување на времето во годината (т.е. определување на месечевиот календар), како и на компактните лежишта. Куранот го отелотворува овој концепт укажувајќи на небесните суштества како „обележја" украсени за приврзаниците како средство со кое тие би се воделе. Според тоа, Куранот укажува на примарната цел на астрологијата како средство за обезбедување физичко водство или навигација.

Хадисот се повикува на упатствата и практиките на пророкот Мухамед. Пророкот Мухамед упатил разни тврдења во врска со законитоста или незаконитоста на астрологијата во однос на исламската верска традиција. Раскажано од Абу Давуд, се сугерира дека пророкот Мухамед изјавил: „Кој бара знаење од вездите, бара една од гранките на вештерството ..."; тоа е забрането во исламот.

Наводи
------

1. ↑  „Astrology | Definition of astrology in English by Oxford Dictionaries". *Oxford Dictionaries | English*. Архивирано од изворникот на 2017-06-30. Посетено на 2019-05-12.
2. ↑  Kalın İbrahim. *The Oxford encyclopedia of philosophy, science, and technology in Islam*. Oxford. ISBN 9780199358434. OCLC 868981941.
**Замокот Олсборг** (шведски: *Olsborg*) бил утврден замок сместен во општината Танум во Бохуслан, Шведска. Сместен е на стрмна карпа, а можеби претходно до подоцнежна употреба бил рано ридско тврдина.

Историја
--------

Олсборг бил изграден во 1502 година од страна на племеникот Нилс Равалдсон од Аби (починал во 1505 година), по неодамнешниот норвешко-шведски бунтовнички напад на Викен. Во мај 1504 година, бил потпишан едногодишен прекин на огнот меѓу шведско-норвешките бунтовници и кралот Ханс. Сепак, поголемиот дел од Олсборг бил уништен набргу потоа, кога силите на скандинавскиот монарх кралот Ханс го нападнале за време на божиќната забава во 1504 година.

По превирањата создадени со симнувањето од тронот на данскиот крал Кристијан II, Швеѓаните се вратиле, ја зазеле областа и ги реконструирале утврдувањата на Олсборг. Краткото шведско владеење на северен Бохуслан било управувано помеѓу 1523 и 1525 година од Олсборг од страна на благородниците Ларс Сигесон (Шпар) (околу 1492-1554) и Туре Јонсон (Тре Росор) (околу 1475-1532).

Во 1525 година, администрацијата била преместена во замокот Карлсборг, јужно од Хамбургсунд. Во текот на овие години, одбраната на замокот била подобрена, особено во 1526 година. За време на обидот на Кристијан II да го врати својот престол, делот од Бохуслан под шведска власт бил нападнат, а и Карлсборг и Олсборг биле уништени од норвешките сили во декември 1531 година.

Неколку децении подоцна, неколку обиди за обнова на замокот биле направени од Шведска. И Ерик XIV во 1564 година и Јохан III во 1569 и 1570 година се обиделе, но обидите биле неуспешни и замокот останал во урнатините. Урнатините сè уште биле јасно видливи на почетокот на 20 век, кога биле ископани од шведскиот археолог Вилхелм Берг (1839-1915). Берг бил секретар на Здружението за антиквитети во Гетеборг и Бохуслан и исто така го ископал утврдувањето Рагнхилдсхолмен во Кунгахала во текот на 1880-тите.

Наводи
------

1. ↑  „Olsborg". wadbring.com. Посетено на June 1, 2017.
2. ↑  „Nils Ravaldsson". *Store norske leksikon*. Посетено на September 1, 2020.
3. ↑  „Sparre, Lars Siggesson". Nordisk familjebok / Uggleupplagan. Посетено на June 1, 2017.
4. ↑  „Ture Jönssson". Adelsvapen-Wiki. Посетено на June 1, 2017.
5. ↑  „Wilhelm Berg". *Svenskt biografiskt lexikon*. Посетено на September 1, 2020.
**Гулиелмо да Варињана**, познат и како **Гулиелмус Варињана** (1270-1339) бил професор по медицина и филозоф од Болоња. Тој е најпознат по неговиот медицински трактат *Возвишени тајни на медицината за лекување на разни болести*, кој го напишал на дворот на Младен II Шубиќ од Брибир во 1319 година.

Биографија
----------

Тој бил син на Бартоломео да Варињана, лекар по потекло од Болоња и ученик на Тадео Алдероти (починал во 1295 година); Бартоломео се здобил со слава како лекар на Марчеецот Алдобрандино д'Есте и на императорот Хенри VII. Бартоломео починал во 1318 година во Џенова.

Гуглиелмо бил роден во 1270 година и исто така бил именуван како ученик на Тадео Алдероти. Гуглиелмо најпрво бил запишан како професор по медицина, но бил принуден да ја напушти својата родна Болоња како Гибелин во 1318 година, а потоа станал личен лекар и советник на Бан на Хрватска, Младен II Шубиќ. Во исто време, придонел за излекување на жителите на Задар. Таму го напишал своето прво дело ,,Возвишени тајни на медицината за лекување разни болести'' во 1319 година, под наредба на Младен. Во 1320 година, бил испратен како дипломат во Венеција за да преговара за условите за градот Шибеник. По падот на Младен во битката кај Блиска во 1322 година, ги понудил своите услуги на Република Рагуза, потпишувајќи двегодишен договор, кој се покажал неплоден. Откако неговите политички противници биле поразени во Болоња, тој се вратил таму, останувајќи таму до својата смрт во 1339 година.

Работи
------

 1520 Венецијанско печатено издание на *Secreta sublimia*
Ги напишал следните лековити дела:

* Два трактати за управување со трески.
* Практика Каноника Јоанис Михаилис Савонаро; Јоханес Мајкл.
* Секрет сублими за различни курандости морбос
* Старателство на лекови за сите болести на внатрешните и надворешните делови

Во 1519 година, неговата *Secreta sublimia* била објавена во печатена форма за прв пат и постигнала голема популарност.

Надворешни врски
----------------

* Дополнително на внатрешен надворешен дел од морбос ремедиорум Праседија на Google Books
* Secreta sublimia ad varios curandos morbos на Gonelli.it

Наводи
------

1. ↑  Nuovo Dizionario Istorico, Va = Uz, Tomo XXI, translated from French, Remondini of Venice (1796); pages 89.
2. ↑  Medieval Science, Technology, and Medicine: An Encyclopedia, Thomas F. Glick, Steven John Livesey, Faith Wallis pp. 78
3. ↑  Introduction to the History of Science ...: From Homer to Omar Khayyam, George Sarton, Carnegie Institution of Washington, 1967 pp. 234
4. ↑  Bibliographical Notes on Histories of Inventions and Books of Secrets: Six Papers Read to the Archaeological Society of Glasgow, John Ferguson, 1896 pp. 18
5. 1 2 3  Uloga crkvenih redova u medicini i farmaciji kod Hrvata, V Bazala pp. 259
6. ↑  A History of Medicine: Medieval medicine, Plinio Pirioreschi pp. 364
7. ↑  Archivio storico per la Dalmazia, Issues 91-96, 1933
8. ↑  Storia della letteratura italiana di Girolamo Tiraboschi. - Milano pp. 386
9. ↑  Medieval Medicine: The Art of Healing, from Head to Toe, Luke DeMaitre pp. 335
10. ↑  The Age of Secrecy: Jews, Christians, and the Economy of Secrets, 1400–1800, Daniel Jutte, pp. 35-36
**Имитација** е доктрина на уметничко творештво според која творечкиот процес треба да се заснова на блиска имитација на ремек-делата на претходните автори. Овој концепт првпат бил формулиран од Дионисиј од Халикарнасес во 1 век п.н.е. како *imitatio* и оттогаш доминирал речиси две илјади години во западната историја на уметностите и класицизмот. Платон ја сметал имитацијата како општ принцип на уметноста, бидејќи самата уметност ја гледал како имитација на животот. Оваа теорија била популарна и добро прифатена во текот на класичниот период. За време на периодот на ренесансата, имитацијата се сметала за средство употребено за да се стекне личен стил; на ова алудираат уметниците од таа ера како Кенино Ченини, Петрарка и Пјер Паоло Вержерио. Во 18 век, романтизмот се спротивставил на овој концепт со создавањето на институцијата романтична оригиналност. Во 20 век, модернистичките и постмодернистичките движења за возврат ја отфрлиле романтичната идеја за креативност и ја зајакниле практиката на имитирање, копирање, плагијат, препишување, присвојување и така натаму како централно уметничко средство.

Белешки
-------

1. 1 2  Shroder (1972) p.282 quote: 
>  The doctrine of imitation, to which Nodier indirectly refers, had of course dominated classicism from its inception, when Du Bellay recommended it in the *Defense et illustration de la langue francaise*. The rejection of that doctrine was a basic tenet of romanticism; as Hugo put it in his preface to the 1826 edition of *Odes et ballades, 'celui qui imite un poete* romantique *devient necessairement* classique*, puisqu'il imite*.'
> 
> 
>
2. ↑  Verdenius, Willem Jacob (1949). *Mimesis: Plato's Doctrine of Artistic Imitation and Its Meaning to Us* (англиски). Brill Archive. ISBN 978-90-04-03556-0.
3. ↑  Bolland, Andrea (1996). „Art and humanism in early Renaissance Padua: Cennini, Vergerio and Petrarch on Imitation". *Renaissance Quarterly*. **49** (3): 469–487. doi:10.2307/2863363. JSTOR 2863363 – преку JSTOR.

Наводи
------

* Шродер, Марис З. (1972) *Франција / римско - романескно - романтично - романтизам* во Ајхнер, Ханс (1972) *„Романтика" и неговите сродници: европската историја на еден збор*

Предлошка:Appropriation in the Arts
**Гудјон Валур Сигурдсон** (исландски: *Guðjón Valur Sigurðsson*; р. 8 август 1979

 во Рејкјавик) — исландски ракометар, кој моментално настапува за германскиот клуб Кил каде игра лево крило.

Животопис
---------

Сигурдсон својата кариера ја започнал на млади години во локалниот клуб Грота он Селтјарнарес. Во 2001 година, со клубот РК Акирејри тој ја освоил титулата во исландското првенство. Потоа, тој својата професионална кариера ја продолжил во Германија, во клубот ТУСЕМ Есен. Во 2005, Сигурдсон со ТУСЕМ Есен успеал да ја освои титулата во ЕХФ Купот, но на крајот на сезоната ги сменил клупските бои и потпишал за Гумерсбах. Во 2006 година, Сигурдсон бил прогласен за исландски спортист на годината. На Светското првенство во 2007, во дресот на Исланд, тој бил најдобар стрелец на првенството со постигнати 66 погодоци. Тој исто така бил играч кој одиграл просечно најмногу минути на првенството. Во просек, Сигурдсон играл по 58 и пол минути по натпревар.

Во 2008 година, Сигурдсон потпишал за Рајн-Некар Левен. Во август истата година, со исландската репрезентација, Сигурдсон освоил сребрен медал на ракометниот турнир од Летните олимписки игри во Пекинг. Тој бил втор најдобар стрелец во исландскиот тим со 43 погодоци и бил дел од идеалниот тим на првенството. Во 2010 година, на Европското првенство, Сигурдсон му помогнал на својот репрезентација да ја освои бронзата, постигнувајќи 39 погодоци, со што бил четврти најдобар стрелец на првенството. Една година подоцна, на Светското првенство во 2011 во Шведска, Сигурдсон бил втор најдобар исландски стрелец со вкупно постигнати 47 погодоци. На клупско ниво, по три години игра во Рајн-Некар Левен, во летото 2011, Сигурдсон потпишал за данскиот шампион АГ Копенхаген.

Следната година, на Европското првенство во 2012, Сигурдсон повторно бил во одлична форма и бил најдобар стрелец во редовите на исландската репрезентација постигнувајќи 43 погодоци, со што бил шести најдобар стрелец на првенството. Иако Исланд завршил десетти на првенството, неговите одлични игри му го донеле местото во идеалниот тим на првенството. На крајот на сезоната, Сигурдсон преминал во редовите на германскиот шампион, Кил.

Сигурдсон е оженет и има две ќерки и еден син.

Наводи
------

1. ↑  „2012 Men's EHF European Championship Official Squad List" (PDF). Европска ракометна федерација. 16 декември 2011. Посетено на 1 февруари 2012.
2. ↑  „Top Goalscorers - Overall (Top 40)". EHF EURO official website. Посетено на 1 February 2012.
3. ↑  „All Star Team announced". EHF EURO 2012 official website. 29 January 2012. Посетено на 1 February 2012.
4. ↑  *THW holt Sigurdsson*[*мртва врска*] 8 февруари 2012 (германски)

| Награди |
| --- |
|
| Претходник**Ејдур Гудјонсен** | **Исландски спортист на годината**2006 | Наследник**Маргрет Лара Видарсдотир** |
**Исландската шумска служба** (исландски: *Skógræktin*) ― подреден владин орган на Министерството за животна средина и природни ресурси на Владата на Исланд. Оваа владина установа работи не само со и за владата, туку и за јавноста и другите заинтересирани страни. Главните теми се развој на истражување, советничка работа и ширење на знаење и изучување во рамките на исландскиот шумски сектор. Понатаму, службата делува како претставничко тело на Исланд за меѓународна соработка поврзана со шумите. Директор на службата заклучно со 2016 година е г-дин Тростур Ејстерсон. Исландското истражување на шумите - Могилса (исландски: *Mógilsá, rannsóknasvið Skógræktarinnar*) е истражувачко одделение на исландската шумска служба со седиште сместено во Могилса, во близина на Рејкјавик. Шефот на истражувањето е г-ѓа Еда Сигурдис Одсдотир.

Повеќе од еден век, службата има две главни обврски, едната е заштита и проширување на преостанатите природни дрвја во земјата, а другата извршува проекти за пошумување низ целата земја заради комерцијално шумарство. Проектите за пошумување се спроведени на земјиштето на службата на различни места во Исланд. Понатаму, пошумувањето на фармите поддржано од државата во последните децении прераснало во главен канал за активност на пошумување на Исланд. Во рамките на исландската шема за грантови за пошумување на фарми, се склучуваат договори со земјопоседници, се подготвуваат планови за пошумување за секоја фарма што учествуваат, се координираат производството и распределувањето на расад, се обезбедуваат услуги за образование и проширување и се дистрибуираат грантови. Државното финансирање на грантовите за пошумување на фарми достигнало максимум во текот на 2005-2009 година, но претрпело сериозни кратења по финансискиот колапс во 2008 година. Садењето сега повторно расте, по една деценија стагнација. Во последниве години, со сè појасни знаци на глобално затоплување, одземањето на јаглерод станало еден од најважните двигатели на новите проекти за пошумување на Исланд.

Исланд бил скоро целосно лишен од дрвја, дрвјата кои биле исечени уште од времето на Викинзите, кога Исланд имал покривност со шума до 40%. Шумската служба има програма за охрабрување на луѓето да растат дрвја на Исланд, засадувајќи милиони садници секоја година. Исланд во моментов има околу 2% шумска покривка.

Наводи
------

1. ↑  „Iceland is replanting its forests 1,000 years after vikings razed them". Посетено на 18 април 2021.
2. ↑  „Vikings Razed the Forests. Can Iceland Regrow Them?" (англиски). Посетено на 18 април 2021.
3. ↑  „After 1,000 Years, Iceland Is Growing Forests Again | Science Trends". *Science Trends*. 12 јануари 2018. Посетено на 18 април 2021.
4. ↑  Foundation, Thomson Reuters. „Spades, saplings and sheep: Iceland battles to restore long-lost forests". *news.trust.org*. Посетено на 18 април 2021.

Надворешни врски
----------------

* Матична страница
**Зана Алиу** (родена на 21 април 1993

) — млада пејачка од Македонија која ја претставувала Македонија на Детска Евровизија 2006 во Букурешт во 2006 година. Тогаш таа имала 13 години и ја извела песната „Вљубена" на македонски јазик.

Зана почнала да пее од својата 6-та година. Од тогаш Зана постојано пее, редовен член е на Хорот во училиштето со кој има освоено повеќе награди во Македонија. Има настапувано на неколку манифестации во Универзалната сала во Скопје, веќе една година зема часови по пијано. За Детската евровизија напиша две песни, но сепак се решава за "Вљубена" затоа што е "пожива" песна, со повеќе енергија и ритам за разлика од другата која е потивка и поспора. Основно училиште завршила во ОУ Петар Здравковски Пенко. Таа зборува англиски, италијански и шпански. Сака да игра тенис, а тренирала и кошарка во КК Шкупи.

Настапот на Зана добил 14 поени (од нив по 12 биле дадени на секој учесник на почетокот и уште 2 добила од Романија при ТВ-гласањето).

Семејство
---------

Зана има помал брат Блерон и постара сестра Егзона. Младата пејачка била горда на својата сестра, бидејќи 16-годишната Егзона студирала во Сакраменто, САД.

Наводи
------

1. ↑  „Macedonia JESC". *esckaz.com*. Посетено на 2022-05-11.
2. ↑  „..:: MRT.com.mk ::.. - Детски Евросонг 2006". *web.archive.org*. 2009-05-30. Архивирано од изворникот на 2009-05-30. Посетено на 2022-05-12.CS1-одржување: бот: непознат статус на изворната URL (link)
**Знаме на Каракалпакстан** (Каракалпачки: *Qaraqalpaqstan Respublikasının' ma'mleketlik bayrag'i/Қарақалпақстан Республикасының мәмлекетлик байрағи*; Uzbek: *Qoraqalpogʻiston Respublikasining davlat bayrogʻi/Қорақалпоғистон Республикасининг давлат байроғи*) — еден од официјалните симболи (заедно со амблемот и химната) на Каракалпакстан, автономна република во Узбекистан. Знамето е дизајнирано од скица на Каракалпачкиот уметник, Жолибаи Изентаев. Знамето е засновано на знамето на Узбекистан.

Опис
----

Државното знаме на Република Каракалпакстан е тробојка составена од три хоризонтални ленти во сина, златна (или жолта) и зелена боја. Златната лента е одделена со бели и црвени рабови.

Знамињата на Каракалпакстан и Узбекистан во спортскиот комплекс во Нукус
Должината на знамето е 250 см, а ширината е 125 см. Ширината на сините и зелените ленти е еднаква и е 42 см. Ширината на златната лента сместена во средината на знамето е 34 см. Ширината на белите граници е 1 см, а на црвените 2,5 см.

На горниот десен раб на сината лента е прикажана бела полумесечина (конвексна страна до столбот на знамето), а десно од неа пет бели sвезди со пет краци. Полумесечината е формирана со пресек на два круга, чии пречници се 22 и 19 см. Центрите на овие кругови лежат на права линија што ја дели сината лента на два еднакви делови. Растојанието помеѓу центарот на помалиот и поголемиот круг е 4 см. Растојанието од работ на знамето до полумесечината е 20 см. Ѕвездите се вклопуваат во правоаголник со димензии 30 см на 15 см. Растојанието од работ на знамето до правоаголникот е 42 см. Ѕвездите се распоредени во два реда на следниов начин: горниот ред се состои од две, долниот - од три sвезди; секоја sвезди е впишана во круг со пречник од 10 см.

Симболизам
----------

Сината боја на знамето е симбол на водата и пролетта. Жолтата боја покажува дека поголемиот дел од Каракалпакстан се наоѓа во пустински предел. Зелената боја е знак за обновување на природата, духовноста и сонцето. Полумесечината е свето олицетворение на муслиманите, а петте sвезди се симбол на животот во петте најстари градови на Каракалпакстан. Државното знаме на Република Каракалпакстан ја претставува Република Каракалпакстан на меѓународна сцена: за време на посетите на официјални делегации на Република Каракалпакстан на странски земји, во меѓународни организации, на конференции, светски изложби, на спортски натпревари.

Граѓаните на Република Каракалпакстан, како и другите жители што живеат тука, мора да го почитуваат државното знаме на Република Каракалпакстан.